AlexejDobrolubov/national_council_slovak_2010 huggingface dataset:
39. schôdza NR SR - 11.deň - B. popoludní
Dátum: 2025-09-25
Poslanec: Bittó Cigániková, Jana (SaS)
Druh vystúpenia: Vystúpenie s faktickou poznámkou

Kolegovia, kolegyňa, ďakujem pekne. No, v skratke, súhlasím s tým, že vaše vymedzenie vzdelávania, alebo teda súhlasu rodiča je lepšie ako to koaličné, ale napriek tomu si myslím, že sa môže rôzne vykladať, ale hneď aj v rozprave som uviedla, že áno, uznávam, že to je lepšie, ale stále tam tie riziká sú. Neviem úplne, či bolo namieste a vhodné a asi ani úplne nechápem, o čom bol ten výstup o kupčení a odhadzovaní detí a neviem čoho v prípade, keď poviem príbeh o tom, že chcem mať dieťa z lásky s mojím mužom, len teda biologicky o desať rokov, keď on dostane rozum, tak to už možno nebude možné. Vy doslova v tom vašom pozmeňováku píšete: „Dohoda o porodení dieťaťa pre iného sa zakazuje." Vy zakazujete mojej sestre, aby mne porodila moje dieťa, aj keď je to, aj keď to medicína akože dovoľuje, a ja tam nehovorím o žiadnych peniazoch, ani že to idem dávať niekde do Kórei, ani na orgány, ani modré oči nemusí mať, môže, keď chce, akože nerozumiem tomuto. Že veď ma nechajte žiť môj život a ja vás nechám váš. Prečo nemôžme takto fungovať? Veď keď vy niečo nechcete robiť, tak to nerobte, ale neobmedzujte mňa a so mnou naozaj milióny žien na Slovensku a ešte tým, že akože ešte takýmto spôsobom, že nás vlastne škatuľkujete do niečoho zlého. Ja viem, že vy s tým nesúhlasíte, však to nerobte a ja ak, s dovolením, chcem žiť, ako ja chcem. No a hovorili ste o Olívii, veľmi sympatická dáma, ktorá teda včera bola na výbore, ja som tam Tomáša Szalaya poslala, lebo ja som nemohla, takže všetko mám referované, aj som sa s ňou zoznámila, a počúvala som jej problémy, no viete čo, mala som podobné, som teda neni zo surogátneho tehotenstva a tiež som mala podobné problémy, to neviem úplne, či je znakom toho, že poďme to všetkým zakazovať. Takže a ešte o tej prirodzenosti, no vieš, Peťo, prirodzený je aj, ja neviem, rakovina alebo že nevidíš a nenechá... (Prerušenie vystúpenia časomerom.)
39. schôdza NR SR - 11.deň - B. popoludní
Dátum: 2025-09-25
Poslanec: Bittó Cigániková, Jana (SaS)
Druh vystúpenia: Vystúpenie s faktickou poznámkou

Alojz, viem, že je to pre teba ťažké, veď sa o tom aj bavíme a klobúk dole, že si sa k tomu takto rovne postavil. Ja chcem povedať aj, aj, aj úprimne rozumiem, lebo si vždy predstavujem, že keby som teraz, keby sa tu jednalo napríklad o tom, že by sme mali povinnú, povinnú interrupčnú tabletku, že by Robert Fico vytiahol takéto niečo a ja a mne by teraz niekto sa vyhrážal za to, že budem hlasovať za, čiže ja aj rozumiem tej potrebe, úprimne a ja osobne tiež hlasujem za zákony, ktoré sú dobré a pomôžu aj našim voličom a ja nemám taký ten pohľad, že s hentým áno, s hentým nie, ale teda veľmi to oceňujem práve preto, lebo chce to odvahu takto rovno sa k tomu postaviť a chcem trošku možno aj z môjho pohľadu prispieť k tomu, že keď sa pozriete na tie zmeny, čo vám vážení konzervatívci predhodil Robert Fico, aby sa mu podarilo rozbiť opozíciu, čo urobil úspešne, to sa mu musí nechať, tak vlastne dnes, keď to neplatí a zajtra, keď to platiť bude, sa vlastne vôbec nič nezmení. On vám dal strašne lacnú kosť, na ktorú skáčete, strašne lacnú, lebo čo? Dneska akože dve pohlavia sú, dnes budú, aj zajtra, surogátne materstvo, dnes u nás nie je, nebude ani zajtra, hej? Síce s viacerými hlasmi, ale nebude ani zajtra. Všetky tieto body, ktoré tam sú, sú, vážení konzervatívci, ktorým sa teraz prihováram s tým, že chápem a pred aké, akú dilemu vás postavil, je to strašne lacná kosť na výmenu za to, že napríklad niektorí kolegovia z KDH boli vždy na správnej strane v histórii. Niekoľkokrát mohli ísť so SMER-om a napriek tomu, čo sa im vyčíta, vždy zostali na správnej strane. Ja si myslím úprimne ľudsky, napriek tomu, že chápem, že je to ťažké, že je veľká škoda kaziť si takto meno za niečo tak lacné, ktoré vlastne platí a funguje v realite aj dnes. Takže Alojz, u teba oceňujem, že si dokázal, a že je to ťažké, chápem, ale že si dokázal sa takto chlapsky postaviť.
35. schôdza NR SR - 13.deň - B. popoludní
Dátum: 2025-06-16
Poslanec: Bittó Cigániková, Jana (SaS)
Druh vystúpenia: Vystúpenie s faktickou poznámkou

48. Mne sa veľmi ťažko vyčíta, Ondro, KDH alebo komukoľvek spoluprácu s Ficom, s HLAS-om, s SNS, lebo však to je evidentné, že teda ja som niekoľkokrát podporila návrhy koalície, keď boli dobré, keď pomáhali ľuďom. Ja si myslím, že to je správne, že na to všetci tu, aby sme podporovali dobré návrhy, že odkiaľkoľvek prídu, podporím ich, odkiaľkoľvek prídu zlé, nepodporím ich. A mali sme veľakrát diskusiu o tomto v klube. Čiže odo mňa by bolo pokrytecké teraz sa tu hádzať o zem v tomto smere. Ale všetky veci, ktoré ja som sa snažila podporiť, akože niekomu zlepšia život, väčšinou tú ekonomickú situáciu, a preto som si nevedela predstaviť, keď tam neboli žiadne negatíva, prečo za to nehlasovať. Ale v tomto prípade, tento návrh nikomu život nezlepší, viacerým zhorší a už vôbec nič sa nezmení na ekonomike. Tam je to úplne fascinujúce, že no však sa pozreme, čo tam máme, hej, že keď sa to dnes schváli, tak zajtra bude taký istý deň, len teda sa akože dopredu predvída, aby náhodou niekedy v budúcnosti sa niečo nezmenilo, ale inak sa nemení veľa toho, lebo čo, ešte raz opakujem, tak obmedzuje sa sexuálna výchova, čoho dôsledkom mimochodom môže byť viac znásilnení, viac nechcených tehotenstiev, tak ako to vyplýva zo štatistík tam, kde je sexuálna výchova na školách je týchto prípadoch menej. Dobre, zvýši sa počet nechcených tehotenstiev. Čo urobíme? Obmedzíme interrupcie cez ústavu, výborne, hej. Tiež nie hneď zajtra, tiež možno raz niekedy. No a keď už sme teda toto urobili, že teda bude viac nechcených detí a zakážeme ísť na interrupciu, tak čo urobíme ako tretie? Skončia v domovoch, obmedzíme množstvo rodín, ktoré si môžu adoptovať, aby náhodou sa nemohli z tých domovov dostať. Výborná práca, hej. A úplný vrchol je teda surogátne materstvo alebo náhradné materstvo, ktoré rieši situácie napríklad žien s rakovinou, ktoré nemajú maternicu, ale keď nájdu zdravú matku môže im pomôcť. Narodí sa dieťa, bude žena mať dieťa... (Prerušenie vystúpenia časomerom.)
35. schôdza NR SR - 13.deň - B. popoludní
Dátum: 2025-06-16
Poslanec: Bittó Cigániková, Jana (SaS)
Druh vystúpenia: Vystúpenie s faktickou poznámkou

32. Igor, ty rád vyplakávaš, že všetci ostatní vlastne môžu za to ako dopadla tvoja vláda, kde si ty mal 25 %. Ja už som si zvykla, však je to súčasť tvojej poruchy osobnosti, ty za to ani nemôžeš, rozumiem tomu, ale poďme si zhrnúť fakty, hej. Voliči volili teraz Fica v takom množstve, lebo boli zúfalí z toho, ako sme pod tvojim vedením vládli my, my všetci. Lebo si útočil na všetkých a všetko okolo, lebo si rozbíjal rozpočet a spolupracoval s fašistami. Toto je fakt. Keď si nastupoval, tak SMER mal 18 %, keď SaS-ka odchádzala z vlády, lebo už to bolo neznesiteľné, SMER vtedy už s HLAS-om, ale tí istí ľudia, mali 35 % po tvojom pôsobení, keď to s tebou SaS-ka vzdala. A nie je to tak, že SaS-ka zhodila vládu, však ty to dobre vieš, my sme síce donútili teba odísť z postu, na ktorom si nikdy nemal byť, preto tým tak trpíš, ale Hegerova vláda padla preto, lebo tvoji dvaja poslanci za ten pád hlasovali potom, čo ty si nevedel odovzdať demisiu prezidentke, Igor. Takisto tvoji poslanci hlasovali za alebo teda proti zrušeniu § 363. Pamätáš? Tvoji poslanci podržali Fica, keď ho mal ísť súdiť sudca, nie do basy mal ísť, len sa mal postaviť pred sudcu, aby sudca zhodnotil dôkazy, že či patrí alebo nepatrí do basy. Tvoji poslanci ho podržali, opäť. Vždy, keď treba, tvoji poslanci pomôžu Ficovi a pomôžu mu aj teraz. Aj teraz tvoji poslanci budú hlasovať za túto novelu ústavy a mňa tiež mrzí, že sa všetko zvezie na KDH, lebo týka sa to aj teba. A ja chcem len povedať, však aj tvoja reakcia, ktorú uvidíme, bude toho dôkazom, kým si tu ty s tvojim vystupovaním a s tvojou poruchou, tak pán Fico sa veľmi dobre musí baviť, pretože ty si záruka toho, že druhá strana nemá ako zložiť protiváhu. Ty si tá záruka, Igor.
35. schôdza NR SR - 13.deň - B. popoludní
Dátum: 2025-06-16
Poslanec: Bittó Cigániková, Jana (SaS)
Druh vystúpenia: Vystúpenie s faktickou poznámkou

10. Ďakujem pekne. Prosím vás pekne, kedy ste vy videli Roberta Fica vyjadrovať sa, ja neviem, k interrupciám, k sexuálnej výchove, obmedzeniu adopcií alebo náhradnému materstvu? Robert Fico sa k tomu nejako aktívne nikdy nehlásil, ak to teraz robí, tak to robí preto, lebo sa mu to z nejakého dôvodu oplatí. Je to pragmatický politik, ktorý proste robí veci tak, ako on v tej chvíli vyhodnotí, že ich potrebuje. Keď bolo treba sa fotiť v Oválnej pracovni s americkým prezidentom, fotil sa, keď bolo treba tuto doma popierať Američanov, robil to, keď bolo treba, ja neviem, tuto nejaké vyhlásenie proti Rusku, tak bol plne za, ale keď prišlo na medzinárodné hlasovanie, tak bol proti, keď bolo "in" byť v jadre EÚ, tak bol v jadre, teraz akože EÚ neni dosť dobrá. Robert Fico robí vždy veci tak, aby sa mu oplatili. No a ja úplne súhlasím, že teraz to vôbec nie je o tých témach, ktoré nikdy nevyťahoval, jasné, že nie, ale je to, áno, je tam vyšší záujem, možno je to tam aj tá neistota v EÚ. Ale ja ťa, dovolím si, Mária, ešte doplniť, že podľa mňa je tam ešte prednejší záujem a to je ukázať, že toto je jediná možná alternatíva. Pretože on sem hodí v podstate bombu v kultúrno-etických otázkach v takejto podobe a vie, že niektorí kolegovi sa na to chytia. Tá debata je drvivou väčšinou o nás, nezasahuje tam koalícia a on týmto vlastne chce ukázať ľuďom, vidíte, iba my tu vieme vládnuť spolu a oni nie. A ja chcem preto poprosiť aj KDH, v tomto smere naozaj boli vždy na dobrej strane barikády. Čo sa týka histórie KDH malo niekoľkokrát možnosť ísť vládnuť so SMER-om, nikdy tak neurobili a nemyslím si, že, ja rozumiem totiž tomu lákadlu, rozumiem tomu, že chcete presadiť to, čomu veríte, ale nemyslím si, že tento obchod sa oplatí. Lebo tak ako nebola doteraz sexuálna výchova, nebude teraz, interrupcie tam možno uvidíme, obmedzenie adopcií, no, teraz neboli, nebudú ani odteraz... (Prerušenie vystúpenia časomerom.)
35. schôdza NR SR - 7.deň - B. popoludní
Dátum: 2025-06-05
Poslanec: Bittó Cigániková, Jana (SaS)
Druh vystúpenia: Vystúpenie s faktickou poznámkou

132. Chlapci, ďakujem za reakcie, niektorých z vás si vážim, niektorých vôbec, tak to už býva. Napriek tomu vyjadrujem sa úplne vecne. Aj tam som, normálne prečítala som návrh, akože to znenie. Keď je to tak, ako hovoríte, moji zlatí, ak je to tak odjakživa, ak to tak funguje, ak sú takí v tíme, čo sú, však ja to potvrdzujem, veď sa to stalo za nás, že sme ich teda zaradili do toho multi-tímu. Ja sama som hovorila o tom, že áno, treba ich tam na vyžiadanie. Ale keď je to tak, tak na kerého oného tu máme ten zákon, však je to tak, ne? Tak čo meníme? Čo meníme potom? Čo, čo tu píšeme, keď je to dneska tak? No jedine že by to tak dneska nebolo a my tam niečo pcháme, čo tam neni. A druhá vec, hovoríte o tom, že som militantná a neviem aké veci. Jediný návrh zákona za celú dobu, čo som ja tu, týkajúci sa interrupcií, som ja nedala. Jediný. Ani SaS-ka. Všetky ste dali vy a my len reagujeme na tieto vaše večné pokusy. Dvadsaťšesť pozmeňovákov minulé volebné. Posledná vec, čo sa týka vecne toho, čo tam je napísané, neni, aby to nebolo, lebo áno, vytáča ma táto téma, aj vás by vytáčala, keď furt dokola to isté a pritom nám tu úplne padá ekonomika a vy riešite moje, moju onú, čo to je, maternicu. (Ruch v sále.) Tak aby som bola vecná. Počúvajte ma. Tak opýtala som sa umelej inteligencie, lebo my tu máme pokrokovú dobu, 21. storočie, keď si to všimnete, možno, páni, schválite aj tú interrupčnú tabletku, tak máme tu aj takéto vymoženosti, som sa opýtala inte... normálne som tam nahrala ten pozmeňovák a pýtam sa teda, že čo na to hovorí, čo hrozí v realite. Tak umelá inteligencia hovorí duchovní môžu vstupovať aj na gynekologické oddelenia, kde sa vykonávajú interrupcie. Ak žena nepožiada vyslovene o zákaz kontaktu, nikto jej automaticky nezaručí ochranu. Môže dôjsť k pastorizácii bez súhlasu, hoci bude považovaná za "ponuku", tým sa obchádza dôstojnosť pacienta. Ženy v zraniteľnej situácii sa môžu cítiť súdené, manipulované a zastrašované... (Prerušenie vystúpenia časomerom.)
35. schôdza NR SR - 5.deň - A. dopoludnia
Dátum: 2025-06-03
Poslanec: Bittó Cigániková, Jana (SaS)
Druh vystúpenia: Vystúpenie s faktickou poznámkou

58. Ďakujem, Danko, pán predsedajúci. Lucia, tiež by som, veľmi by som chcela tento svet a určite budem aj hlasovať za, lebo takto by som si to priala, aby jednoducho tie decká neboli trestané, ale poviem úprimne, aj ja som teda párkrát asi zlyhala ako rodič, keď to bolo vypäté. A to ma núti zamýšľať sa, mám dvoch synov, bola som na nich sama, nebola som proste, nie som a ani sa nehrám na ideálneho človeka, rodiča, mňa tieto pózy nebavia, takže to hovorím na rovinu. Ale to ma núti rozmýšľať nad tým, že čo bude vlastne dôsledok, keby takéto opatrenie prešlo a nepochybujem, že to myslíte dobre, vôbec, len teda, že poďme sa zamyslieť nad dôsledkami. Lebo úprimne poviem, napríklad jeden z mojich synov, nebudem naschvál konkretizovať, chodí do triedy, kde jeho spolužiaci, kde zažil také veci, kde jeho spolužiaci pľujú po inom, chlapec z Ukrajiny mimochodom, kde ho tam proste úplne šikanujú, kde vyhadzujú pomôcky z okna, kde jeden chlapec si tam onanuje počas hodiny, úplne vážne to hovorím, hej. A keď som sa s jedným z tých rodičov bavila, tak opäť mamina sama bola na to dieťa, hovorila, ona mu toľkokrát sa snažila dohovoriť, no nič iné naňho neplatí. Čiže ja to neschvaľujem v žiadnom prípade, ale rozumiem tomu zúfalstvu v nejakom momente. No a teraz čo bude dôsledok? Schválime toto a dôsledkom bude čo? Že v takýchto situáciách, keď rodič zlyhá, čo sa môže stať, keďže sa to stalo aj mne, naozaj aj slušným, dobrým ľuďom, tak pôjde niekde na sociálku, no a výsledkom bude, že keď bude reťazec pochybení, tak čo tie deti zoberieme do domova alebo? Že mne to príde také, že ideálny svet, za ktorý aj ja budem hlasovať a ja by som ho chcela, ale príde mi to, že takto to nevyriešime, že možno, a to je teda apel určite nie na vás, kolegovia, ale na nás všetkých, možno menej tej agresie a násilia vo verejnom priestore, ten príklad v školách, že to je asi účinnejšie ako toto. Obávam sa, že napriek dobrému úsiliu, napriek tomu, že to podporíme, aj keby to prešlo, že to nebude mať úplne najšťastnejšie následky.
30. schôdza NR SR - 1.deň - B. popoludni
Dátum: 2025-02-04
Poslanec: Bittó Cigániková, Jana (SaS)
Druh vystúpenia: Vystúpenie s faktickou poznámkou

109. Ďakujem, Lojzo, za, nielen za vystúpenie, ale aj za výchovu tvojej dcéry. Je to teda, naozaj každý jeden takýto rodič a takéto šikovné dieťa je niečo, čo naozaj na Slovensku potrebujeme. Ale bez ohľadu na to ja napríklad nesúhlasím s tým, a to sa o mne vie, že by som malo považovať, alebo že sa považuje zarábať v zdravotníctve za niečo zlé. Keď sa pozrieme na rok 2023, tak napríklad zdravotné poisťovne, o ktorých sa tu väčšinou bavíme a na ktoré politici všetko hádžu, mali vlastne v porovnaní so svojimi ziskami nejakého necelého pol percenta zisk so svojimi tržbami. Ale napríklad všeobecní lekári mali podľa teda údajov až 27 % svojich tržieb mali zisk, špecialisti 17 % a teraz sa ešte, nechcem sa pozrieť na nejaké farmafirmy, tu som gúglila nejaké medzinárodné spoločnosti, ktoré tu majú farmaspoločnosti, ktoré tu majú že 38 % zisk, 23 % zisk. A teraz ja sa chcem opýtať, že fakt je to zlé? Fakt je zlé, keď mi niekto zachráni dieťa, manžela, kohokoľvek, tak je zlé, že za to mu zaplatím? Ja mu za to s radosťou zaplatím, však nech to má a je mi úplne jedno, či je to farmafirma, či je to poisťovňa, či je to lekár, či je to sestra, či je to dovozca, je mi to jedno. Toto problém nie je. Problém je, a to ste veľmi správne poznamenal, že niektorí dokážu v rovnakom systéme produkovať nejaké hodnoty, dokonca lepšie a zároveň mať zisk a niektorí nedokážu ani tak dobre hodnoty produkovať a zároveň sú v brutálnych stratách. A je úplne jedno, či je štátne, súkromné, aké to je. Problém je toto. Lebo konkrétne si spomínal Pentu, Agel v našich končinách, tak úspechom Penty, Agelu je najmä neúspech manažovania štátnych nemocníc ako konkurenta, lebo tej konkurencie je tu mála. A o to sa my dlhé roky pokúšame aj tu volaním po tom, aby, preboha živého, už sa neustupovalo, sa... (Prerušenie vystúpenia časomerom.)
30. schôdza NR SR - 1.deň - B. popoludni
Dátum: 2025-02-04
Poslanec: Bittó Cigániková, Jana (SaS)
Druh vystúpenia: Vystúpenie s faktickou poznámkou

105. A aby ste v tom neboli sami, aby ste sa necítili, že je to nemožné, tak ja musím povedať, že vláda Matoviča, ktorej sme boli súčasťou, a potom neskôr Eduarda Hegera, ktorej sme síce súčasťou neboli, ale mnohé zákony sme podporili, urobila chybu, keď podpísala memorandum, kde napríklad bolo napísané, že keď bude nemocnica v mínuse, keď bude nejaká nemocnica v strate, tak sa to bude, a vláda na to nedá dosť peňazí, tak sa to bude riešiť takým spôsobom, že tým nemocniciam, ktoré v strate nie sú, sa zoberú peniaze. Prosím pekne, tak toto je v memorande. Okrem iného je to tam v podstate celé o tom, aby štátne zdravotníctvo, aby štátne nemocnice, aby všetci ostatní sanovali ich dlhy, čo ja chápem, že môže mať niekto takéto videnie sveta, ale nikto nemôže veriť, že je to správne, že je to v poriadku a tými zakotvenými toho materiálno-technického zabezpečenia z praveku, ešte z roku 2008 a toho znižovania počtu hodín pre lekárov v čase, keď ich máme málo a nedostatok, a v čase, keď im zvyšujeme mzdy, to jednoducho smeruje k tomu, aby sme tú neefektivitu, ktorú máme v štátnych nemocniciach, tak miesto, aby sme ju zlepšovali, tak my ešte ideme tlačiť aj ostatných, aby to tu zostalo dlho a ideálne plošne. A potom asi budeme spokojní, keď už teda posledný zhasne. Čiže, Tomáš, si mi nahral, ešte toto som chcela doplniť, že čo bolo v tom memorande a doplniť, že teda nie je v tom vláda, táto vláda v celom vinná, lebo začalo toto memorandum, bola to chyba opakovaná, rovnako bola predošlá vláda pod tlakom, rovnako bola Radičovej vláda kedysi pod tlakom, vždy je to tak. Ale, Bože, veď už nájdime v sebe odvahu povedať aspoň na niektoré tie požiadavky, že ale veď čo ste sa zbláznili? Toto bude katastrofa pre ľudí. Opakujem, my sme tu pre ľudí, nie pre odborárov, ktorých nikto nevolil. Ďakujem pekne.
30. schôdza NR SR - 1.deň - B. popoludni
Dátum: 2025-02-04
Poslanec: Bittó Cigániková, Jana (SaS)
Druh vystúpenia: Vystúpenie s faktickou poznámkou

85. Tak, kolegovia, teraz ste mali možnosť vidieť človeka, ktorý mňa učil, alebo teda mi vysvetľoval, ako to funguje v zdravotníctve v podstate od mojich politických začiatkov. Tomáš, pozerala som na teba zasa s obdivom a naozaj keď som prichádzala do zdravotníckeho výboru, predtým som sa zdravotníctvu nevenovala, ako mnohí viete, a s Tomášom som sa stretávala týždeň čo týždeň, prechádzali sme spolu zákony, dôvody, aké to bude mať dopady, aká je dôvodová správa, aká je ale skutočnosť, čo to urobí v praxi. Boli to naozaj pre mňa veľmi, veľmi podnetné stretnutia s rovnakým nasadením a s rovnakou hĺbkou informácií, ako ste videli teraz. A je enormný rozdiel, a mnohí ma poznáte, môžete to vidieť, poznáte ma celé tie roky, enormný rozdiel medzi tým, čo som vedela vtedy a čo viem dnes. Tak mám pre vás, kolegovia, jedno odporúčanie, počúvajte Tomáša Szalaya, fakt o tom zdravotníctve vie veľa. Tomáš, ďakujem ti za to a doplním ešte k tomu plytvaniu v tých nemocniciach, aj keď ja teda, ja som hovorila tiež o hranici medzi štátnym, súkromným a zistila som, že rozdiel je medzi tými ekonomicky zodpovednými a nezodpovednými, lebo aj v akciovkách si strážia náklady, v štátnych. No ale podstata, že ja vždy hovorím taký ten príbeh, čo som bola šokovaná, bola som na praxi ako sestra na oddelení v štátnej nemocnici, vychádzala som, išla som do skladu pre niečo, vychádzala som, zhasla som, zavrela som dvere. Sestra idúca po chodbe otvorila dvere, že čo tu robíte? Otvorila dvere, zažla a zavrela tie dvere, nechala zažnuté v sklade. Hovorím, že prečo? A ona, že lebo sem stále niekto chodí a my tu mávame zažnuté. Tak som schválne pozerala celý deň a mohlo byť aj mimo, lebo však chodíme po pacientoch po izbách, ale ja som tam videla vojsť v ten deň štyrikrát človeka. A celý čas sa tam svietilo. Obrovská nemocnica, koľko je tam takých skladov? To isté s tou vodou. Toto sú len živé príklady toho, že dá sa byť efektívnejší a my teraz hovoríme, že tú neefektivitu ideme platiť, hm.
30. schôdza NR SR - 1.deň - B. popoludni
Dátum: 2025-02-04
Poslanec: Bittó Cigániková, Jana (SaS)
Druh vystúpenia: Vystúpenie s faktickou poznámkou

48. Ďakujem, pán kolega. Ja teda naopak oceňujem návrhy tvoje a častokrát aj KDH práve v oblasti zdravotníctva alebo financií. Myslím si, že sú veľmi hodnotné. Očakávam, že aj pozmeňujúce návrhy, ktoré plánuješ predložiť, aspoň to, čo sme si krátko povedali, považujem za úplne správne, som rada, že to robíte a tiež považujem za nonsens, že niekomu, kto v zdravotníctve robí toľké roky ako ty a ktorý sa zdravotníctvu venuje tak úprimne, napriek tomu, že sa vo všetkom nezhodneme, toto vidí aj slepý, ktorý naozaj akože úprimne bojuje za pacientov aj v osobnej rovine a chodí do tej praxe, tak teraz len preto, že na niečo má iný názor, tak je označovaný za, že určite to teda nemôže byť nejaký zdravý rozum alebo boj za pacienta, určite ho niekto platí. Často sa to stáva aj mne, mnohí ste sa na tom pousmiali. Chcem pripomenúť, mne sa to stalo, keď som bojovala proti zbytočným dotáciám do štátnej poisťovne. Teraz keď hovorím o tom, že jednoducho nie je správne vyjsť odborárom štátnym, štátnym lekárom v ústrety na úkor všetkých ostatných v zdravotníctve. Stalo sa to mnohokrát inokedy, v podstate vždy sa na slovenskom zdravotníctve používa, ak nie si teda, ak nemáš ten správny názor, tak niekto ťa musí platiť. Ja veľmi oceňujem ľudí, ktorí nepodľahnú tomuto a napriek tomu odargumentujú, vysvetľujú, predkladajú návrhy zákonov. Myslím si, že práve to, čo navrhuješ, aby sa o tých bodoch jednotlivo hlasovalo, ak je to možné, určite budem za to vďačná a veľmi rada by som tiež podporila tie správne veci. Je tam napríklad aj audit pracovného času, úväzkov a tak ďalej, sú tam veci, ktorú sú skvelé, tam nie je všetko zlé, ale niektoré veci, ako si hovoril, sú tak zlé, že budú fatálne pre zdravotníctvo a najmä pre slovenského pacienta. Takže ďakujem veľmi pekne tebe aj KDH za vaše návrhy v oblasti zdravotníctva aj tu. Ďakujem.